EkBass/fiwiki-20250220-pages-articles huggingface dataset:
Lagos (osavaltio)

Lagos on Nigerian pinta-alaltaan pienin, mutta asukasluvultaan toiseksi suurin osavaltio. Se perustettiin 27. toukokuuta 1967, jolloin Nigeriaan luotiin 12 osavaltiota. Osavaltion pääkaupunkina on vuodesta 1976 ollut Ikeja. Sitä ennen pääkaupunkina toimi Lagos, joka oli vuoteen 1991 saakka myös koko Nigerian pääkaupunki. Osavaltion pinta-ala on 3 345 neliökilometriä. Viimeisimmässä laskennassa vuonna 2006 asukkaita oli noin 9,1 miljoonaa. Vuoden 2022 arvion mukaan Lagosin osavaltiossa oli noin 13 500 600 asukasta. Sekä laskettuja että arvioituja väkilukuja pidetään epäluotettavina. Suurin osa asuu Lagosin metropolialueella. Alueella on asunut alun perin joruboita, mutta väestöpohja on muuttunut monipuolisemmaksi, kun väkeä eri puolilta Nigeriaa on muuttanut lähemmäs Lagosia. == Lähteet == == Aiheesta muualla == * Osavaltion viralliset kotisivut *
Henrik Perelló

Luis Henrik Perelló (s. 1969 Tampere)Taivaan kappaleita -albumin kansivihkonen on klassisen koulutuksen saanut diplomiviulisti, joka tunnetaan paremmin viihteellisen viulun mestarina. Hän on toiminut mm. Suomen Kansallisoopperan orkesterin, Savonlinnan Oopperajuhlaorkesterin ja Tampere Chamber -kamariorkesterin ja Tampere Filharmonian konserttimestarina. Perelló hallitsee laajasti eri musiikkityylejä, mutta argentiinalainen tango ja tango nuevo ovat lähinnä hänen sydäntään. Hän on konsertoinut Astor Piazzollan tangoihin erikoistuneen InTime-kvintettinsä kanssa kotimaan konserttilavojen lisäksi Ruotsissa, Tanskassa, Virossa, Venäjällä, Saksassa, Ranskassa, Italiassa, Argentiinassa, Japanissa ja Emiraateissa. Perelló on tehnyt viisi Astor Piazzolla -tangolevytystä, joista ensimmäinen, Piazzolla InTime valittiin vuoden levyksi 1995. Argentiinalaista tangoa hän soittaa lisäksi Cuarteto Perelló -kvartetissa ja Piazzollaa myös Camorra-kvintetissä yhdessä Mika Väyrysen, Kirmo Lintisen, Ismo Eskelisen ja Tarja Nybergin kanssa. Reijo Taipaleen tango-orkesterissa hän esiintyi Uruguayssa vuonna 1997 Cumbre Mundial -festivaalilla. Tanssiorkestereissa Perelló soittaa viulun lisäksi bassoa ja kosketinsoittimia. Nykyään hän myös sovittaa musiikkia eri kokoonpanoille. Henrik Perellólle myönnettiin Pirkanmaan taidetoimikunnan kulttuuriteko-palkinto 2005. Perelló teki viulistina ja kosketinsoittajana yhteistyötä myös Juice Leskisen kanssa. Hän soitti 1990-luvun alussa Leskisen albumeilla Taivaan kappaleita (Juice Leskinen Grand Slam 1991) ja Simsalabim Jim (Juice Leskinen ETC 1992) sekä esiintyi Henrikin enkelit -kokoonpanonsa kanssa marraskuussa 2004 Tampere-talossa Juice Leskisen ja Mikko Alatalon yhteisessä juhlakonsertissa, joka on taltioitu Klassikoiden ilta -DVD:lle ja 2CD:lle. == Lähteet == ==Aiheesta muualla== * Luokka:Suomalaiset sovittajat Luokka:Vuonna 1969 syntyneet Luokka:Elävät henkilöt
Inkereenjoki

Inkere eli Inkereenjoki () on Nevan sivujoki Leningradin alueen Hatsinan ja Tusinan piireissä sekä Pietarin Kolpinan piirissä Venäjällä. Sen pituus on 76 kilometriä ja valuma-alueen laajuus 1 000 neliökilometriä. Joki saa alkunsa Inkerin ylängöllä Skuoritsan kylän lähellä olevasta lähteestä, virtaa tasangon keskellä jyrkkäreunaisessa uomassa ja laskee Nevaan Ust-Ižoran taajaman luona. Joen keskisyvyys on 1,5–2,0 metriä, suurin syvyys 4 metriä ja suurin leveys joen suussa 60 metriä. Joessa on paljon karsti-ilmiöitä. Tärkeimmät sivujoet ovat Paritsa, Verevka, Tšornaja, Vinokurka ja Bolšaja Ižorka. Inkereenjoki on yksi Nevan saastuneimmista sivujoista. Inkereenjoen kalalajeja ovat hauki, ahven ja särki. Varsinkin alajuoksu Suurlopotista (ven. Antropšino) Kolpinaan on suosittu melontakohde. Joen varrella sijaitsevat Puutostin, Patamäen ja Telmanin kuntakeskukset sekä Kommunarin ja Kolpinan kaupungit. Joesta on saanut nimensä Inkerin alue sekä inkeroisten kansa. Sen nimen tarkempi alkuperä on selvittämättä, mutta samanlaisia joennimiä ilmenee myös idempänä Pohjois-Venäjällä. Joen nimi muodostaa eräänlaisen parin viereisen Venjoen (< Venäjä) kanssa. Vuonna 1240 Aleksanteri Nevskin johtamat Novgorodin ja Laatokankaupungin joukot löivät ruotsalaisten armeijan Nevan taistelussa Nevan ja Inkereenjoen yhtymäkohdassa. Keskiajalla seutu kuului Novgorodin Vatjan viidenneksen Inkereen pogostaan. 1600-luvulla joen rannoille syntyi suomalaisasutus, joka kuului Inkereen, Venjoen ja Skuoritsan luterilaisiin seurakuntiin. 1700-luvun alussa perustettiin Isoran Lopotin postiasema ja joelle rakennettiin sahamyllyjä, joista saivat alkunsa Inkereen tehtaat nykyisessä Kolpinassa. Näihin aikoihin joen rannalle syntyi myös saksalaisia siirtokuntia. Suomalaisasutus tuhoutui toisen maailmansodan aikaisten pakkosiirtojen seurauksena. ==Lähteet== == Aiheesta muualla == Luokka:Inkerin joet Luokka:Leningradin alueen joet Luokka:Nevan alue Luokka:Pietarin joet ja kanavat
Wilhelm Kube

Wilhelm Richard Paul Kube (13. marraskuuta 1887 – 23. syyskuuta 1943) oli saksalainen sotilasvirkamies ja SS-upseeri. Toisessa maailmansodassa Kube johti kenraalikomissaarina Valko-Venäjän miehityshallintoa. Hän astui virkaan elokuussa 1941 ja jatkoi sitä kuolemaansa asti 1943. Kuben tiedetään olleen raivokas juutalaisvihaaja ja hänen johdollaan tehtiin monia sotarikoksia. Hänen tiedetään sanoneen: ”Sitä mitä rutto ja syfilis ovat ihmiskunnalle, ovat juutalaiset valkoiselle rodulle.”Kansallissosialistinen Uutislehti: 2000 vuotta antisemitismiä Kube oli yksi valkovenäläisen nukkevaltion, Weißruthenischer Zentralratin, pääjunailijoista. 23. syyskuuta 1943 neuvostopartisaanit salamurhasivat hänet. Varsinaisen operaation suoritti palvelusneidoksi naamioitunut, väärällä nimellä Kuben palvelukseen pestautunut Jelena Mazanik, joka laittoi kuumavesipulloon piilotetun pommin Kuben sängyn alleMinsk: 1941 - 1944 timeline German occupation of the USSR. Kostona salamurhasta SS tappoi yli tuhat minskiläistäWWII partisan resistance in Belarus. Iskun jälkeen Mazanik ja hänen sisarensa pakenivat Minskistä ja liittyivät partisaaneihin. == Lähteet == Luokka:Natsi-Saksan miehityshallinnon johtajat Luokka:Valloitettujen itäalueiden valtakunnanministeriö Luokka:Sotarikoksista syytetyt Luokka:SS-sotilaat Luokka:Antisemitismi Luokka:Valko-Venäjän historia Luokka:Vuonna 1887 syntyneet Luokka:Vuonna 1943 kuolleet
Jarmo Harjula

Jarmo Olavi Harjula (31. maaliskuuta 1954 Helsinki – 1. kesäkuuta 2019 Helsinki)Teatterit ja teatterintekijät 2005, Teatterin tiedotuskeskus / Like 2005, ISBN 952-471-629-1, sivu 182.Kuolinilmoitus. Helsingin Sanomat 9.6.2019. s. C 16 oli suomalainen näyttelijä. Hän oli Lähiöteatterin perustaja (perustettu 9. helmikuuta 1969) ja teatterinjohtaja. Hän teki myös dubbauksia piirroselokuviin ja -sarjoihin. __NOTOC__ == Filmografia == * 101 dalmatialaista (1961) – Kersantti Tapsu * Tullimiehen elämä muuttuu (1981) * Basil Hiiri – Mestarietsivä (1986) – Basil Hiiri * Maa aikojen alussa (1989) – Piikki * Kuolema käy kuusi beessä (1993) – Rami ==Dubbaukset== * Fragglit (1983–1987) – Tohtori * 101 dalmatialaista (1997–1998) – sivuäänet == Ohjaukset == * Joulupukin päänsärky (1998) * Basil Hiiri – Mestarietsivä (1986) * Fievel matkalla villiin länteen (1991) == Lähteet == == Aiheesta muualla == * * Luokka:Suomalaiset näyttelijät Luokka:Suomalaiset teatterinjohtajat Luokka:Vuonna 1954 syntyneet Luokka:Vuonna 2019 kuolleet
Sakeuttamisaine

Sakeuttamisaine on elintarvikkeiden lisäaine, jonka tarkoitus on tehdä ohut nestemäinen tuote sakeammaksi. Sakeuttamisaineet ovat tavallisesti jauhoja ja tärkkelyksiä. Ne merkitään tuoteselosteisiin yleensä E-koodeilla. == Sakeuttamisaineita == * natriumalginaatti (E 401) – Ruskeista merilevistä uutettava algiinihapon suola. * karrageeni (E 407) – Valmistetaan useista punalevistä. * johanneksenleipäpuujauhe (E 410) – Valmistetaan johanneksenleipäpuun siemenistä. * guarkumi (E 412) – Valmistetaan guar-kasvin siemenistä. * arabikumi (E 414) – Akasiapuun kuivattua mehua, josta käytetään myös nimeä Acacia-kumi. * ksantaanikumi (E 415) – Valmistetaan sokerista bakteerikäymisen avulla. * pektiini (E 440) – Uutetaan esimerkiksi appelsiinin tai sitruunan kuorista. * karboksimetyyliselluloosa (CMC) (E 466) – Valmistetaan selluloosasta ja etikasta. * muunnettu tärkkelys (E 1411, E 1412, E 1420, E 1422, E 1442) – Tärkkelys saadaan perunasta, vehnästä, maissista, riisistä tai tapiokasta. == Lähteet == * Unilever Foodsolution, Elintarvikkeiden lisäaineet, luettu 26.8.2007 * fr:Texturant alimentaire pt:Fécula
Luis Pérez Sala

Luis Pérez Sala Valls-Taberner (s. 15. toukokuuta 1959 Barcelona, Espanja) on entinen espanjalainen kilpa-autoilija. Hän kilpaili Formula 1 -sarjassa kausilla 1988 ja 1989. Pérez Sala kilpaili vuonna 1985 Italian Formula 3 -sarjassa voittaen yhden kilpailun ja siirtyi seuraavaksi kaudeksi Formula 3000 -sarjaan. Hän voitti F3000:ssa kilpailun Birminghamissa ja Ennassa kaudella 1986. Vuonna 1987 hän jatkoi samassa sarjassa, jolloin hän voitti Donington Parkin ja Le Mansin kilpailut sijoittuen sarjassa Stefano Modenan jälkeen toiseksi. Seuraavat kaksi kautta menivät Formula 1 -sarjassa Minardi- tallissa. Hän saavutti yhden pisteen koko F1-urallaan Britannian GP:stä 1989. Pierluigi Martinin ajaessa tallissa Pérez Sala joutui tämän varjoon, koska Martini kykeni ajamaan, mm. päätöskisana toimivassa Australian GP:ssä kolmanteen lähtöruutuun Pérez Salan karsiutuessa kilpailun ulkopuolelle. F1-uran jälkeen Pérez Sala on kilpaillut Espanjassa erilaisissa urheiluautosarjoissa kuten Touring Caria ja GT:tä, joista Touring Carin mestaruuden hän on voittanut vuosina 1991 sekä 1993. Hän on toiminut kilpa- ajamisen jälkeen uusien kuljettajien, kuten Pedro de la Rosan ja Dani Closin kouluttajana. Vuonna 2012 Pérez Sala toimi F1-talli HRT F1:n tallipäällikkönä. Talli ei saanut uutta omistajaa 30. marraskuuta mennessä, jolloin talli pyyhittiin pois kaudelle 2013 osallistuvien tallien listalta. == Formula 1 -tulokset == Kausi Talli Runko Moottori 1 2 3 4 5 6 7 8 9 10 11 12 13 14 15 16 Sijoitus Pisteet 1988 Minardi Minardi M188 Cosworth V8 BRA Kesk. SMR 11 MON Kesk. MEX 11 CAN 13 USE Kesk. FRA NC GBR Kesk. GER DNQ HUN 10 BEL DNQ ITA Kesk. POR 8 ESP 12 JPN 15 AUS Kesk. 22\. 0 1989 Minardi Minardi M188B Cosworth V8 BRA Kesk. SMR Kesk. MON Kesk. 28\. 1 Minardi M189 MEX DNQ USA Kesk. CAN KEsk. FRA DNQ GBR 6 GER DNQ HUN Kesk. BEL 15 ITA 8 POR 12 ESP Kesk. JPN Kesk. AUS DNQ ==Muuta== Formula 3:sta ja DTM:ää ajanut Daniel Juncadella on Pérez-Salan veljenpoika. ==Lähteet== == Aiheesta muualla == *Salan profiili grandprix.comin sivuilla Luokka:Formula 1 -tallipäälliköt Luokka:Espanjalaiset Formula 1 -kuljettajat Luokka:World Touring Car Championship -kuljettajat Luokka:Porsche Supercup -kuljettajat Luokka:Vuonna 1959 syntyneet Luokka:Elävät henkilöt
Wilma (yhtye)

Wilma on laulaja Anna Kuoppamäen ja kitaristi Hans Anderssonin luotsaama yhtye, joka soittaa suomenkielistä popmusiikkia. Yhtye teki tammikuussa 2024 paluun keikkalavoille. ==Diskografia== ===Albumit=== * Pölyä kuusta (1992) * Claudius (1993) * Suuri Valkea (1996) * Lovestore (2000) ==Lähteet== ==Aiheesta muualla== * Anna Kuoppamäen haastattelu Luokka:Suomalaiset popyhtyeet
Kolpina

Kolpina tai Kolppina () on Pietariin kuuluva kaupunki Venäjällä. Se sijaitsee Nevaan laskevan Inkereenjoen rannalla. Asukkaita on 143 800 (vuonna 2008). Kolpinan asutuskeskus syntyi vuonna 1722 perustetun ”Inkereenjoen tehtaan” () yhteyteen. 1800-luvun puoliväliin saakka se muodostui Nikolskajan, Tšuhonskajan ja Novajan kylistä. Vuonna 1878 Kolpina sai esikaupungin statuksen ja vuonna 1912 siitä tuli kaupunki. Toisen maailmansodan aikana Leningradia kohti etenevät saksalaisjoukot pysäytettiin muutaman kilometrin päässä Kolpinasta. Sodan aikana suurin osa kaupungin rakennuksista tuhoutui. Nykyään Kolpinassa on koneenrakennusta harjoittavan Ižorski Zavodin lisäksi mm. rakennustarvike- ja elintarviketeollisuutta. Se on Pietarin kaupunkiin kuuluvan Kolpinan piirin keskus. Kaupungin lisäksi piirin alueella sijaitsevat Metallostroin, Petro-Slavjankan, Pontonnyin, Sapjornyin ja Ust-Ižoran taajamat. Kolpinassa on Pietarin ja Moskovan välisen rautatien samanniminen paikallisliikenteen asema. Kolpinan suomalainen ystävyyskaupunki on Rauma. Leningradin alueen Seuloskoin piirin Kelton kunnassa on myös Kolpina-niminen kylä (ven. Колбино, Kolbino). Kylässä sijaitsee Kelton uusi luterilainen kirkko. == Lähteet == == Aiheesta muualla == * Kolpina Pietari- tietosanakirjassa Luokka:Inkeri Luokka:Pietarin kaupungit Luokka:Kolpinan piiri
Polyphony Digital

Polyphony Digital on japanilainen pelitalo, jonka omistaa Sony Computer Entertainment. Studio tunnettiin aiemmin nimellä Polys Entertainment, mutta suositun Gran Turismo -sarjan ensimmäisen pelin jälkeen he vaihtoivat nimensä Polyphony Digitaliksi. Studion tuntee parhaiten heidän Gran Turismo -autopelisarjastaan. Tämä pelisarja on noussut yhdeksi suosituimmaksi ja myydyimmäksi pelisarjaksi PlayStation -konsoleille. Sarja tähtää simulaatioon, eli peliin joka on mahdollisimman realistinen oikean maailman kanssa. Ironista kyllä, tähän mennessä missään sarjan peleissä ei ole ollut vauriomallinnusta, lukuun ottamatta pelisarjan viidettä ja kuudetta osaa Gran Turismo 5 ja Gran Turismo 6. Polyphony julkaisi vuonna 2006 PlayStation 2:lle Tourist Trophyn, jolla he halusivat tuoda realismin myös moottoripyörillä ajettavaksi. == Pelit == Polyphony Digital on kehittänyt seuraavat pelit: Julkaisupäivä Nimi Alusta Metacritic 16\. joulukuuta 1994 Motor Toon Grand Prix Playstation 24\. toukokuuta 1996 Motor Toon Grand Prix 2 Playstation 23\. joulukuuta 1997 Gran Turismo Playstation 96/100 22\. huhtikuuta 1999 Omega Boost Playstation 11\. joulukuuta 1999 Gran Turismo 2 Playstation 93/100 28\. huhtikuuta 2001 Gran Turismo 3: A-Spec Playstation 2 95/100 2001 Gran Turismo Concept 2001 Tokyo Playstation 2 2002 Gran Turismo Concept 2002 Tokyo-Seoul Playstation 2 2002 Gran Turismo Concept: 2002 Tokyo-Geneva Playstation 2 4\. joulukuuta 2003 Gran Turismo 4 Prologue Playstation 2 28\. joulukuuta 2003 Gran Turismo 4 Playstation 2 89/100 Gran Turismo 4 Toyota MTRC Version Playstation 2 Gran Turismo 4 Toyota Prius Edition Playstation 2 Gran Turismo 4 Nissan 350Z Limited Edition Playstation 2 2\. helmikuuta 2006 Tourist Trophy Playstation 2 74/100 24\. joulukuuta 2006 Gran Turismo HD Concept Playstation 3 82/100 13\. joulukuuta 2007 Gran Turismo 5 Prologue Playstation 3 80/100 1\. lokakuuta 2009 Gran Turismo PSP Playstation Portable 24\. marraskuuta 2010 Gran Turismo 5 Playstation 3 84/100 6\. marraskuuta 2013 Gran Turismo 6 Playstation 3 81/100 17\. lokakuuta 2017 Gran Turismo Sport Playstation 4 75/100 == Lähteet == == Aiheesta muualla == * Yhtiön verkkosivut Luokka:Japanilaiset videopeliyritykset
Contraband

Contraband voi viitata seuraaviin asioihin: * Contraband, sanfranciscolainen tanssiryhmä * Contraband, lyhytaikainen yhtye 1990-luvulta * Contraband, australialainen yhtye, tunnettiin aiemmin nimellä Finch * Contraband, Velvet Revolverin albumi vuodelta 2004 * Contraband, Golden Earringin albumi vuodelta 1976 * Contraband, Madconin albumi * ”Contraband”, raita Mad Caddiesin vuoden 2003 albumilta Just One More * Contraband, brittiläinen elokuva vuodelta 1940 * Contraband, yhdysvaltalainen elokuva vuodelta 2012.
Tim Howard

Timothy Matthew "Tim" Howard (s. 6. maaliskuuta 1979 North Brunswick, New Jersey, Yhdysvallat) on yhdysvaltalainen entinen jalkapallomaalivahti. == Seurajoukkueura == Howardin ammattilaisura alkoi North Jersey Imperialsissa, josta hän siirtyi ensimmäisen kauden jälkeen MetroStarsiin. Howard pelasi MetroStarsissa kuusi vuotta nousten yhdeksi MLS:n suosituimmista pelaajista. Myös hänen peliesityksensä olivat vakuuttavia ja vuonna 2003 Manchester United osti hänet Valioliigaan. Ura Manchester Unitedissa alkoi Howardilta lupaavasti, mutta hän menetti paikkansa ykkösmaalivahtina peliesitysten heikennyttyä ja Edwin van der Sarin tultua seuraan. Kaudeksi 2006–2007 Howard lainattiin Evertoniin, jonne hän siirtyi kauden jälkeen pysyvästi. Evertonissa Howard oli lainasiirrostaan lähtien ykkösmaalivahti ja yksi liigan tasaisimmista maalivahdeista. == Maajoukkueura == Howard on ollut pitkään myös Yhdysvaltojen maajoukkueen ykkösmaalivahti. Hän debytoi maajoukkueessa 2002 ja on sen jälkeen pelannut MM-kisoissa 2006, 2010 ja 2014 sekä Maanosaliittojen cupissa 2003 ja 2009. Yhdysvallat voitti CONCACAF Gold Cupin 2007 ja Howard valittiin turnauksen parhaaksi maalivahdiksi. Kaikkiaan Howard on pelannut 121 maaottelua. == Yksityiselämä == Howardilla on Touretten syndrooma, joka todettiin hänen ollessa 9-vuotias. Perhetaustaltaan Howard on unkarilainen hänen yksinhuoltajaäitinsä ja isovanhempiensa paettua Unkarista Yhdysvaltoihin vuoden 1956 kansannousun jälkeen. == Lähteet == == Aiheesta muualla == Luokka:Yhdysvaltalaiset jalkapallomaalivahdit Luokka:Tourette-henkilöt Luokka:Vuonna 1979 syntyneet Luokka:Elävät henkilöt
Keksijäkylän Lotta

Keksijäkylän Lotta (Leiutajateküla Lotte) on virolainen animaatioelokuva, joka kertoo Lotta-koiran seikkailuista Keksijäkylässä. == Juoni == Suuren meren rannalla on pieni merkillinen kylä; Kylä, jonka asukkaat harrastavat eriskummallisten vimpaimien keksimistä. Vuoden huipennus on kilpailu, jossa paras vimpain palkitaan ja palkintona on kunniaa ja mainetta. == Rooleissa == Luokka:Vuoden 2006 elokuvat Luokka:Virolaiset elokuvat Luokka:Animaatioelokuvat
Hele Kõrve

Hele Kõrve (vuoteen 2009 Hele Kõre; s. 7. tammikuuta 1980 Jõgeva, Viron SNT) on virolainen näyttelijä ja laulaja. Kõre on näytellyt paljon teatterissa, nykyään Tallinna Linnateaterissa. Hän osallistui Viron vuoden 2007 Eurovision laulukilpailuijen karsintaan laululla "Romea ja Julia", mutta sai vain 35 000 ääntä. Kõrella on naispääosa Martan roolissa elokuvassa Nimet marmoritaulussa, viitattu 22.7.2019. Televisiossa hän esiintyy Viron suosituimmassa sarjassa Õnne 13. Kõre on vieraillut Suomessa Tallinnan kaupunginteatterin mukana vuonna 2015 ja 2019.Tallinna Linnateater (Viro): Ilot ja surut kirahvien elämässä, Espoon Teatteri, viitattu 22.7.2019Tiedote, Espoon teatteri, viitattu 22.7.2019 == Lähteet == ==Aiheesta muualla== * Luokka:Virolaiset näyttelijät Luokka:Virolaiset laulajat Luokka:Vuonna 1980 syntyneet Luokka:Elävät henkilöt
Hanhipaasi

Hanhipaasi on pieni asumaton kallioinen saari muutaman kilometrin päässä Valamosta lounaaseen Laatokalla Venäjällä. Saarella sijaitsee suomalaisten rakentama Hanhipaaden majakka. ==Saari== Hanhipaasi on puuton sammaleen ja kukkakasvien peittämä kallioluoto, joka nousee Laatokan pohjasta. Sen rannat ovat äkkijyrkät ja viettävät jyrkästi aina 80 metrin syvyyteen saakka. Saari on noin parinsadan metrin pituinen ja leveimmilläänkin vain sadan metrin levyinen. Sen pinta-ala on vajaat kaksi hehtaaria ja korkein kohta on vain kolmisen metriä vedenpinnan yläpuolella. ==Majakka== Hanhipaaden majakka sijaitsee kallioluodon korkeimmalla kohdalla luodon itäreunalla. Majakkatornin korkeus on 24 metriä, ja sen valon korkeus on noin 27 metriä vedenpinnan yläpuolella. Rakenteeltaan majakkatorni on Hailuodossa sijaitsevan Marjaniemen majakan kaltainen. Torni on muista Suomen aluevesille rakennetuista majakoista poiketen maalattu epäsymmetrisesti siten, että tornin toisella puolella yläosa on punainen ja alaosa valkoinen, ja vastaavasti toisella puolella yläosa on valkoinen ja alaosa punainen. Majakka on säilynyt rakennusaikaisessa alkuperäisessä asussaan, ja on sen vuoksi rakennus- ja merenkulkuhistoriallisesti merkittävä kohde. Majakkaa ei myöskään ole varustettu aurinkokennoin, ja sen syrjäinen sijainti on suojannut sitä ilkivallalta. Sen juurella sijainneet rakennukset, pieni asuinrakennus sekä suuri parakki, on siirretty pois. Majakan lyhtylaitteena on venäläisvalmisteinen linssilaitteisto, joka ei ole alkuperäinen. Laitteisto on sähkökäyttöinen. 1990-luvun alkuun saakka majakan valonlähteenä oli niin kutsuttu atomiparisto, nykyisin ne on korvattu vaarattomin akuin. Kirjassaan Laatokan seitsemän merta Juha Taskinen kuvaa majakkaa säteileväksi majakaksi. ==Lähteet== == Aiheesta muualla == * World of Lighthouses: Ladoga Lake / Valaam / Hanhipaasi Lighthouse Kuva. * World of Lighthouses: Ladoga Lake / Valaam / Hanhipaasi Lighthouse Kuva. * World of Lighthouses: Ladoga Lake / Valaam / Hanhipaasi Lighthouse Ilmakuva. * Foghorn Publishing - Lighthouse Explorer Database - Hanhipaasi Light Luokka:Venäjän majakat Luokka:Karjalan tasavallan saaret Luokka:Luovutettujen alueiden saaret Luokka:Lahdenpohjan piiri Luokka:Laatokan saaret
Ultimate Victory

__NOTOC__ Ultimate Victory on Chamillionairen toinen studioalbumi, joka julkaistiin 18. syyskuuta 2007. Albumi on myynyt maailmanlaajuisesti 325,000 kappaletta. == Kappaleet == # Kappale Vierailija Tuottajat Pituus 1 The Morning News Kane Beatz 3:58 2 Hip Hop Police Slick Rick J. R. Rotem 4:11 3 Standing Ovation Kane Beatz 4:27 4 Won't Let You Down K-Ci Kane Beatz 4:37 5 Industry Groupie J.R. Rotem 3:32 6 Pimp Mode Bun B Happy Perez 5:22 7 Rock Star Lil Wayne The Beat Bullies 5:00 8 Skit Spanky Hayes 3:04 9 The Bill Collecta Krayzie Bone Play-N-Skillz 3:51 10 The Ultimate Vacation The Beat Bullies 4:05 11 Come Back to the Streets The Runners 4:51 12 I Think I Love You The Beat Bullies 4:43 13 The Evening News Kane Beatz 4:08 14 Welcome to the South Pimp C Kane Beatz 4:12 15 You Must Be Crazy Lil Ken Dave M.G. 4:54 16 We Breakin' Up CHOPS 4:40 17 Stuck in the Ghetto (skit) Tony Henry 1:45 18 Rocky Road Devin The Dude Happy Perez 4:59 19 The Ultimate Victory Happy Perez 3:11 + Still Countin' My Cash (iTunes bonusraita) Traktwinz 4:25 + Keep It on the Hush (Best Buy bonusraita) Lloyd Matty P 3:59 + Somebody Gonna Get Hurt (Best Buy bonusraita) Rick Rock 3:23 == Arvostelut == * AllMusic: AllMusic review * Enterainment Weekly: BEntertainment Weekly: Album review == Lähteet == Luokka:Chamillionairen albumit Luokka:Vuoden 2007 albumit
Motori Moderni

Motori Moderni oli Formula 1 -sarjan moottoritoimittaja vuosina 1985–1987. Yhtiön perusti kokenut italialainen moottori-insinööri Carlo Chiti. Chiti oli Alfa Romeon formulatallin pääinsinööri. Hän perusti Motori Modernin valmistaakseen tipo 615-90 V6-turbomoottoreita, joita Minardi-talli käytti kaudesta 1985 kauteen 1987. == Formula 1 -tulokset == Kausi Talli Runko Moottori Renkaat Kuljettajat 1 2 3 4 5 6 7 8 9 10 11 12 13 14 15 16 Pisteet Sijoitus Minardi M185 Tipo 615-90 1.5 V6t BRA POR SMR MON CAN USA FRA GBR GER AUT NED ITA BEL EUR RSA AUS 0 12. Pierluigi Martini Kesk. DNQ Kesk. Kesk. Kesk. Kesk. 11† Kesk. Kesk. Kesk. 12 Kesk. Kesk. 8 0 12. Minardi M185B, M186 Tipo 615-90 1.5 V6t BRA ESP SMR MON BEL CAN USA FRA GBR GER HUN AUT ITA POR MEX AUS 0 12. Minardi M185B, M186 Tipo 615-90 1.5 V6t Andrea de Cesaris Kesk. Kesk. Kesk. DNQ Kesk. Kesk. Kesk. Kesk. Kesk. Kesk. Kesk. Kesk. Kesk. Kesk. 8 Kesk. Minardi M185B, M186 Tipo 615-90 1.5 V6t Alessandro Nannini Kesk. Kesk. Kesk. DNQ Kesk. Kesk. Kesk. Kesk. Kesk. Kesk. Kesk. Kesk. Kesk. NC 14 Kesk. AGS JH21C Tipo 615-90 1.5 V6t Ivan Capelli Kesk. Kesk. 0 15. Minardi M187 Tipo 615-90 1.5 V6t BRA SMR BEL MON USA FRA GBR GER HUN AUT ITA POR ESP MEX JPN AUS 0 14. Minardi M187 Tipo 615-90 1.5 V6t Adrián Campos DSQ Kesk. Kesk. DNS Kesk. Kesk. Kesk. Kesk. Kesk. Kesk. Kesk. Kesk. 14 Kesk. Kesk. Kesk. Minardi M187 Tipo 615-90 1.5 V6t Alessandro Nannini Kesk. Kesk. Kesk. Kesk. Kesk. Kesk. Kesk. Kesk. 11 Kesk. 16 11† Kesk. Kesk. Kesk. Kesk. ==Lähteet== Luokka:Italialaiset teollisuusyritykset Luokka:Autourheiluun erikoistuneiden moottoreiden valmistajat Luokka:Formula 1 -moottorit
Ideaalikaasun moolitilavuus

Ideaalikaasun moolitilavuus on vakio, joka kertoo tilavuuden, jonka yksi mooli ideaalikaasua ottaa tietyissä olosuhteissa. Ideaalikaasun moolitilavuus riippuu lämpötilasta ja paineesta. Lämpötilassa 273,15 K ja paineessa 101 325 Pa ideaalikaasun moolitilavuus on V_m=22{,}414 \frac{\text{dm}^3}{\text{mol}}. Lämpötilassa 293,15 K ja paineessa 101 325 Pa ideaalikaasun moolitilavuus on V_m=24{,}055 \frac{\text{dm}^3}{\text{mol}}. Tämä arvo voidaan johtaa ideaalikaasun tilanyhtälöllä. == Lähteet == Luokka:Luonnonvakiot
Il Combattimento di Tancredi e Clorinda

Il combattimento di Tancredi e Clorinda (SV 153, ) on italialaisen säveltäjän Claudio Monteverdin teos, näyttämöllinen madrigaali tai näyttämöllinen kantaattiSakari Hildén; Oopperan synty ja Libretto . Teos sai ensimmäisen esityksensä Venetsian karnevaalien aikana vuonna 1624 kaupungin senaattorin, Girolamo Maceningon, muusikon suojelijan, luona. ==Yleistä ja taustaa== Teos on sisällytetty myös säveltäjän madrigaalien kirjan kahdeksanteen ja viimeisen osaan, jota kutsutaan nimellä Madrigali guerrieri e amorosi, sotaisia ja lemmekkäitäMusiikin historiaa verkossa. madrigaaleja. Tämä teoksen viimeinen osa julkaistiin vuonna 1638. Teos on katkelma Torquato Tasson teoksesta Vapautettu JerusalemTorquato Tasso: Gerosalemme liberata. Conto XII, 52-62 ja 54-58. . Tässä teoksessaan Monteverdi on supistanut orkesterin melkein äärimmilleen. Orkesterin muodostavat cembalo, neljä viola da gambaa sekä kontrabasso. Kertoja kertoo urhoollisen soturin Tancredin taistelusta kaunista saraseenia Clorindaa vastaan, johon Tancredi on rakastunut. Taistelussa kuitenkin Clorinda on pukeutunut sotilaaksi, ja siksi Tancredi ei pysty tunnistamaan häntä. Raivokkaan kaksintaistelun lopuksi Tancredi lävistää miekallaan Clorindan rinnan. Viimeisenä huokauksenaan kaunis Clorinda kertoo uskostaan uuteen, kristittyjen jumalaan ja samalla hän antaa anteeksi hyökkääjälleen. Nyt Tancredi tunnistaan uhrinsa ja sekoaa tuskasta. Myös henkilömiehitys on vähäinen: kaunis saraseeni Clorinda (mezzosopraano), rohkea Tancredi (tenori) sekä kertoja (baritoni). Tämän teoksen dramaattinen ja teatraalinen toteutus olivat suhteellisen uutta madrigaaleissa. Säveltäjä antoi myös hyvin tarkat ohjeet musiikin sovitukseen ja sijoitti tarkasti teokseensa hitaita ja kiihkeitä kohtia. Teoksen esitys kestää noin 20 minuuttia. ==Äänityksiä== *Claudio Manteverdi: Cambattimento di Tancredi e Clorinda. Monica Groop mezzosopraano, Ian Honeyman tenori, Petteri Salomaa baritoni ja Helsingin Barokkiorkesteri, johtajana Aapo Häkkinen. Alba Records. *Claudio Monteverdi: Combattimento di Tancredi e Clorinda. Rolando Villazón ja Topi Lehtipuu, tenori, Patrizia Ciofi, sopraano, Le Concert d'Astrée, johtajana Emmanuelle Haim. Virgin Classics. ==Lähteet== *Claudio Monteverdi (1567–1643) *Musiikin historiaa verkossa ===Viitteet=== ==Aiheesta muualla== *Limretto *Libretto Luokka:Claudio Monteverdin teokset
Stefanin–Boltzmannin vakio

Stefanin–Boltzmannin vakio on Stefanin–Boltzmannin laissa esiintyvä luonnonvakio, jonka arvo on :\sigma = \frac{2\pi^5k^4}{15c^2h^3} = (5{,}670 400 \pm 0{,}000 040) \, \cdot \, 10^{-8} \, \mathrm{\frac{W}{m^2 K^4}}, missä k on Boltzmannin vakio, c valon nopeus ja h Planckin vakio. Stefanin–Bolzmannin lain mukaan mustan kappaleen säteilyn intensiteetti on suoraan verrannollinen lämpötilan neljänteen potenssiin. Verrannollisuuskerroin on Stefanin–Boltzmannin vakio. Luokka:Luonnonvakiot
Klaus Wennemann

Klaus Wennemann (18. joulukuuta 1940 Oer-Erkenschwick – 7. tammikuuta 2000 Bad Aibling) oli saksalainen näyttelijä. Hänen tunnetuimpiin rooleihinsa kuului konemestari Fritz Graden osa Wolfgang Petersenin elokuvassa Sukellusvene U-96. Wennemann tuli tutuksi myös Hannes Faberin roolista saksalaisessa dekkarisarjassa Ajo päällä (Der Fahnder). Hän menehtyi keuhkosyöpään 59-vuotiaana. ==Aiheesta muualla== * Luokka:Saksalaiset näyttelijät Luokka:Vuonna 1940 syntyneet Luokka:Vuonna 2000 kuolleet
Kaukasian tataarit

Kaukasian tataarit on Kaukasiassa asuvista turkkilaisista kansoista aikaisemmin käytetty yhteisnimitys. Nykyään sitä on pidettävä vanhentuneena. 1800–1900-lukujen vaihteessa ilmestyneessä Brockhaus–Jefronin tietosanakirjassa Kaukasian tataareina mainitaan seuraavat kansat: * vuoristolaistataarit eli vuorikabardit (nykyiset balkaarit) sekä karatšait, * Dagestanin tataarit eli kumykit ja nogait, * Azerbaidžanin tataarit, nykyiset azerit. Azereista käytettiin venäjän kielessä 1930-luvulle saakka nimityksiä Taka-Kaukasian (Azerbaidžanin) turkkilaiset tai tataarit. Suomalaisissa tietosanakirjoissa nämä nimitykset esiintyvät vielä 1960-luvulla. Kieleltään ja kulttuuriltaan Kaukasian turkkilaiset kansat eivät muodosta yhtenäistä kokonaisuutta. Lähisukukieliä ovat turkkilaisten kielten kiptšakkilaiseen ryhmään kuuluvat karatšai-balkaari ja kumykki. Niistä hieman kauempana on nogai. Azeri kuuluu yhdessä turkin kanssa oguusilaiseen ryhmään. Kaukasiassa, varsinkin Azerbaidžanissa ja Bakussa, asuu myös sinne myöhemmin muuttaneita Volgan tataareja. He eivät muodosta erillistä etnistä ryhmää. ==Lähteet== Luokka:Turkkilaiset kansat
Avainkanava

Avainkanava oli suomalainen, kaapeliverkossa toimiva, maksuton televisiokanava. Avainkanavan kaapelioperaattoritoiminnoista ja lähetystekniikasta vastasi Tampereen Tietoverkko. Kanava aloitti Tampereella huhtikuussa 2006 ja lopetti lähetyksensä elokuussa vuonna 2009. == Ohjelmisto == Avainkanavan ohjelmisto oli keskittynyt asumiseen, rakentamiseen ja kiinteistökauppoihin ja keskusteluohjelmiin. Avainkanavalla esitettiin myös Tampereen ev.lut. seurakuntayhtymän tuottamia ajankohtaisia ohjelmia vuonna 2008https://web.archive.org/web/20080522025749/http://www.avainkanava.fi/index.html Web Archive: Avainkanava. Ohjelmistoa vuonna 2007: *Kolin messut *Asu ihmisiksi *Ruutukaava *Hartiapankki *Lastenhuone *Messumakasiini ==Näkyvyysalue== Kanava näkyi Pirkanmaalla Tampereen Tietoverkon verkossa, digitaalisena Elisan verkoissa pääkaupunkiseudulla, Riihimäellä, Jyväskylässä ja Joensuussa ja ESP:n verkossa Vammalassa. Avainkanava poistui FSP:n verkosta Forssassa 31. elokuuta 2009. Avainkanava tavoitti yhteensä noin 250 000 kaapelitaloudessa. == Lähteet == Luokka:Suomalaiset televisiokanavat Luokka:Vuonna 2006 perustetut televisiokanavat Luokka:Vuonna 2009 lakkautetut televisiokanavat
Rudolf von Alt

Rudolf Ritter von Alt (28. elokuuta 1812 – 12. maaliskuuta 1905) oli itävaltalainen taidemaalari. Hän opiskeli Wienin taideakatemiassa. Itävallan ulkopuolella von Alt työskenteli mm. Italian kohteissa. Hän lähti vuonna 1863 Krimiin ja 1867 Sisiliaan. Hänet lyötiin ritariksi vuonna 1882. Hän kuoli Wienissä 92-vuotiaana ja sai hautapaikan Zentralfriedhofista. Adolf Hitler ihaili myöhemmin varsinkin Rudolf von Altin realistista maisemamaalaustaidetta. Suurinta osaa Altin teoksista säilytetään eri wieniläisissä museoissa. Taiteilijan myöhemmässä työssä on vaikutteita impressionismista. ==Aiheesta muualla== Luokka:Itävaltalaiset taidemaalarit Luokka:Vuonna 1812 syntyneet Luokka:Vuonna 1905 kuolleet
40 unohtumatonta laulua (Arja Koriseva)

40 unohtumatonta laulua on Arja Korisevan vuonna 2006 julkaistu kokoelma- albumi, joka sisältää 40 kappaletta hänen Sony Music Entertainment (Finland) Oy:lle levyttämistään neljästä albumistaan. Albumin on julkaissut tupla-cd:nä Sony BMG Music Entertainment Oy. == Kappaleet == === CD 1 === # # # # # # # # # # # # # # # # # # # # === CD 2 === # # # # # # # # # # # # # # # # # # # # == Alkuperäiset albumit == Kappaleet on koottu seuraavilta Korisevan albumeilta: * Rakastunut nainen (1995) * Tango Illusion (1996) * Mieli maailmoja juoksee (1997) * Pieni kultainen avain (1998) == Katso myös == * "40 unohtumatonta laulua" -sarjan muut kokoelmalevyt. == Aiheesta muualla == * 40 unohtumatonta laulua discogs.com -sivustolla Luokka:Vuoden 2006 kokoelma- albumit Luokka:Arja Korisevan albumit
Kalle Koiso-Kanttila

Kalle Koiso-Kanttila (s. 1976 Oulu) on suomalainen tenori. Hän oli kiinnitettynä Regensburgin oopperan solistikuntaan 2005-2008. Esityskaudesta 2008/2009 hänet on kiinnitetty Nürnbergin Valtionoopperan solistikuntaan.Hän on vieraillut mm. Wuppertalin, Mannheimin, Wiesbadenin, Darmstadtin ja Karlsruhen oopperoissa sekä Savonlinnan, Wernigeroden, Weikersheimin, Schwetzingenin, Maastrichtin ja Nilsiän musiikki/ooppera-juhlilla. Koiso- Kanttilasta kertova dokumenttielokuva Talvinen matka esitettiin keväällä 2008 Yle TV1:llä. ==Rooleja== *Don Ottavio W. A. Mozartin oopperassa Don Giovanni *Matteo R. Straussin oopperassa Arabella *Paganini F. Lehárin operetissa Paganini *Don José "Carmen" *Alfredo "La Traviata" *Ernesto "Don Pasquale" *Rinuccio "Gianni Schicchi" *Tamino "Die Zauberflöte" *Maler "Lulu" *Sandrino "Re Teodoro in Venezia" ==Koulutus== *Helsingin konservatorio, yksityisesti myös Nicolai Geddan sekä Monika Hauswalterin johdolla. *Zürichin musiikkikorkeakoulu *Karlsruhen musiikkikorkeakoulun oopperastudio ==Lähteet== ==Aiheesta muualla== *Koisokanttila.com *DocPointin esittely dokumenttielokuvasta Talvinen matka (ohjaus Visa Koiso-Kanttila, pääosassa Kalle Koiso-Kanttila) *Elokuvateatteri Niagaran esittely elokuvasta Talvinen matka Luokka:Suomalaiset tenorit Luokka:Vuonna 1976 syntyneet Luokka:Elävät henkilöt
Heinrich Lehmann-Willenbrock

Heinrich Lehmann-Willenbrock (11. joulukuuta 1911 Bremen – 18. huhtikuuta 1986 Bremen) oli saksalainen laivastoupseeri ja sukellusvenekomentaja. Laivastouransa 1931 aloittanut Lehmann-Willenbrock siirtyi huhtikuussa 1939 sukellusvenelaivastoon ja sai saman vuoden joulukuussa komentoonsa ensimmäisen veneensä, U-5. Alkusyksystä 1940 Lehmann-Willenbrock komensi VIIC-tyypin sukellusvenettä U-96. Sen seitsemännellä partiomatkalla miehistöön liittyi sotakirjeenvaihtaja, luutnantti Lothar-Günther Buchheim, joka kolme vuosikymmentä myöhemmin kirjoitti kokemuksiinsa perustuen kirjan Das Boot. Heinrich Lehmann-Willenbrock toimi kirjan kapteenin, Ukon, esikuvana. Sodan jälkeen Lehmann-Willenbrock oli kapteenina useilla kauppa-aluksilla ja vuonna 1969 hänestä tuli ydinkäyttöisen rahtilaiva NS Otto Hahnin kapteeni. Luokka:Saksalaiset toisen maailmansodan sotilaat Luokka:Vuonna 1911 syntyneet Luokka:Vuonna 1986 kuolleet
Enrico Donati

Enrico Donati (19. helmikuuta 1909 Milano – 25. huhtikuuta 2008 Manhattan, New York) oli italialais-yhdysvaltalainen taidemaalari ja kuvanveistäjä. Hän opiskeli taloustieteitä Università degli Studissa Paviassa ja muutti vuonna 1934 Yhdysvaltoihin. Donati nousi 1940-luvulla maineeseen surrealistisena taiteilijana. Hän tapasi myös oman suuntauksensa perustajan André Bretonin ja tunsi tämän lisäksi henkilökohtaisesti muun muassa Marcel Duchamp’n. Donatin myöhempään tuotantoon kuuluu muun muassa Red Yellow Fossil vuodelta 1964. Hän oli Yalen yliopiston vierailevana luennoitsijana vuosina 1962–1972. Hänen tyylinsä vaihteli uran aikana huomattavastikin, ja 98-vuotiaana hän kykeni kävelyvaikeuksistaan huolimatta maalaamaan yhä, eikä hänen näössään ollut valittamista.http://sfgate.com/cgi- bin/article.cgi?f=/c/a/2007/08/12/PKRPRB9I3.DTL == Lähteet == Luokka:Yhdysvaltalaiset taidemaalarit Luokka:Italialaiset taidemaalarit Luokka:Vuonna 1909 syntyneet Luokka:Vuonna 2008 kuolleet Luokka:Surrealistit
Conolophus

Conolophus on leguaanien heimon suku. Suku käsittää kolme lajia, joita kaikkia tavataan Ecuadorissa. == Lajit == * Laavaleguaani Conolophus subcristatus * Conolophus pallidus * Conolophus marthae, Galápagossaarten Isabela-saarella elävä endeeminen vaaleanpunainen iguaanilaji, joka löydettiin vuonna 1986 ja tunnistettiin omaksi lajikseen vasta vuonna 2009. == Lähteet == * === Viitteet === Luokka:Leguaanit
40 unohtumatonta laulua

40 unohtumatonta laulua on Sony BMG:n kokoelmalevysarja. Sarjaan kuuluvat muun muassa seuraavat kokoelmalevyt: * 40 unohtumatonta laulua, Francis Goyan kokoelmalevy * 40 unohtumatonta laulua, Anna Hanskin kokoelmalevy * 40 unohtumatonta laulua, Anita Hirvosen kokoelmalevy * 40 unohtumatonta laulua, Juhamatin kokoelmalevy * 40 unohtumatonta laulua, Kirkan kokoelmalevy * 40 unohtumatonta laulua, Paula Koivuniemen kokoelmalevy * 40 unohtumatonta laulua, Arja Korisevan kokoelmalevy * 40 unohtumatonta laulua, Lea Lavenin kokoelmalevy * 40 unohtumatonta laulua, Anne Mattilan kokoelmalevy * 40 unohtumatonta laulua, Anneli Mattilan kokoelmalevy * 40 unohtumatonta laulua, Jamppa Tuomisen kokoelmalevy * 40 unohtumatonta laulua, Kari Vepsän kokoelmalevy
Las Campanasin observatorio

Las Campanasin observatorio on yhdysvaltalaisen Carnegie-instituutin hallinnoima observatorioalue. Se sijaitsee Keski-Chilessä, lähellä La Serenan kaupunkia. Observatorio aloitti toimintansa 1971 ja nykyisin sen pääinstrumentit ovat kaksi 6,5 metrin Magellan-teleskooppia. Las Campanas on enimmäkseen yhdysvaltalaisten yliopistojen käytössä. ==Teleskoopit ja instrumentit== * Magellan-teleskoopit (kaksi 6,5 metrin teleskooppia) **Walter Baade -teleskooppi (otettu käyttöön 2000) ***PANIC - lähi-infrapuna-alueen kamera ***IMACS - laajakulmakamera ja spektrografi ***MagIC - optisen alueen CCD-kamera **Landon Clay -teleskooppi (otettu käyttöön 2002) ***LDSS3 - rakospektrografi ***MIKE - echelle-spektrografi ***MIKE Fibers - valokuitusyöttö MIKE-instrumentille * Irénée Du Pont -teleskooppi (peilin läpimitta 2,5 metriä. Otettu käyttöön 1977) **CCD - CCD-kamera **WIRC - laajakulmakamera infrapuna-alueelle **WFCCD - laajakulma-CCD-kamera **Boller & Chivens -spectrograph - rakospektrografi **Echelle - echelle-spektrografi **CAPSCam - kamera eksoplaneettojen astrometriseen etsintään * Herietta Swope -telescope (peilin läpimitta 1,0 metriä. Otettu käyttöön 1971) **CCD - CCD- kamera **RetroCam - infrapunakamera Alueelle tullaan rakentamaan yhdysvaltalais-australialaisena yhteistyönä lähes 25-metrisellä peilillä ja adaptiivisella optiikalla varustettu Giant Magellan Telescope, jonka on tarkoitus valmistua vuonna 2016http://www.gmto.org/. File:Telescopio_Polaco_Las_Campanas.jpg| File:Du Pont Las Campanas.jpg| File:Magellan_telescopes.jpg| File:Clay_telescope.jpg| File:Warszawskie Obserwatorium Południowe.jpg| File:Warszawskie Obserwatorium Południowe Teleskop.jpg| File:Teleskopy ASAS OGLE.jpg| == Lähteet == == Aiheesta muualla == *Las Campanasin observatorion kotisivut Luokka:Chilen observatoriot
Herbert Grönemeyer

Herbert Arthur Wiglev Clamor Grönemeyer (s. 12. huhtikuuta 1956 Göttingen, Ala-Saksi) on saksalainen rock-muusikko ja näyttelijä. Grönemeyer esitti sotakirjeenvaihtaja, luutnantti Wernerin roolin Wolfgang Petersenin elokuvassa "Das Boot"/ Sukellusvene U-96, mutta on sittemmin keskittynyt muusikon uraansa. Hänen 1984 julkaistu albuminsa 4630 Bochum oli ilmestyessään kaikkien aikojen myydyin saksankielinen levytys. Kaikki Grönemeyerin levyt ovat ylltyneet Saksan listaykkösiksi. Albumi "Mensch" (2002) on ollut Saksan kaikkien aikojen myydyin levy (3,7 miljoona). Time palkitsi hänet vuonna 2005 humanitäärisestä työstään. Grönemeyer teki 2006 jalkapallon MM-kisojen tunnuskappaleen Celebrate the Day. Vuonna 2007 Grönemeyer palasi kameran eteen esiintyen pienessä sivuroolissa Anton Corbijnin ohjaamassa elokuvassa Control. == Aiheesta muualla == Luokka:Saksalaiset näyttelijät Luokka:Saksalaiset muusikot Luokka:Vuonna 1956 syntyneet Luokka:Elävät henkilöt
Yöperhonen (albumi)

Yöperhonen on Paula Koivuniemen vuonna 2006 julkaistu albumi. Albumin on julkaissut CD-levynä Edel Records. Albumin kansilehti sisältää kappaleiden sanat. Levy on myynyt kultaa. Paras listasijoitus Suomen virallisella albumilistalla oli seitsemäs tila. Kaikkiaan levy oli listalla viiden viikon ajan. == Kappaleet == # # # # # # # # # # # == Lähteet == Luokka:Paula Koivuniemen albumit Luokka:Vuoden 2006 albumit Luokka:Mika Toivasen tuottamat albumit
Boeing 307

Boeing 307 "Stratoliner" oli Boeingin nelimoottorinen matkustajalentokone.Eden 2002 s. 328 Se esiteltiin 1938, eikä koskaan saanut suurta suosiota. Matkustajaversiota rakennettiin vain kymmenen kappaletta, joista sotilasversioksi (Boeing C-75) muunnettiin lentoyhtiö TWA:n operoimat viisi konetta. B307 oli ensimmäinen matkustajalentokone, jossa oli paineistettu matkustamo. Tämä mahdollisti ennen näkemättömän yli 6 000 metrin lentokorkeuden, joka riitti ylittämään useimmat sääilmiöt. == Tekniset tiedot == == Lähteet == * === Viitteet === 307 Luokka:Yhdysvaltalaiset matkustajalentokoneet Luokka:1930-luvun matkustajalentokoneet
Il ritorno d'Ulisse in patria

Il ritorno d'Ulisse in patria (SV 325, suom. Odysseuksen paluu kotimaahan) on italialaisen säveltäjän Claudio Monteverdin ooppera (dramma per musica), jossa on prologi ja kolme näytöstä. Oopperan libreton on kirjoittanut Giacomo Badoaro, ja se perustuu Homeroksen teoksen Odysseia loppuosaan. Ooppera sai ensi-iltansa Venetsiassa Teatro SS Giovanni e Paolo -teatterissa helmikuussa 1641. ==Historia== Tämä teos oli Monteverdin ensimmäinen teos Venetsiassa, ja se saavutti siellä valtaisan menestyksen. Samana vuonna teosta esitettiin myös Bolognassa, ja se saavutti siellä yhtäläisen menestyksen kuin Venetsiassakin. Näissä molemmissa esityksissä lauloivat samat laulajat keskeisiä rooleja, eli Giulia Paolelli oli Penelope, Maddalena Manelli oli Minerva ja Francesco Manelli oli Odysseus. Tapahtuma-aika sijoittuu Troijan sodan jälkeiseen historialliseen aikaan. Tapahtumat sijoittuvan Antiikin Kreikkaan ja siellä Ithakan saarelle, josta Odusseys oli tarun mukaan kotoisin. ==Äänityksiä== *Il ritorno d'Ulisse in patria. Prégardien, Fink, Högman, Hill, Visse ym. Concerto Vocale, johtajana René Jacobs. Harmonia Mundi France HMC 901427.29. Hieno Homeros-tulkinta, jossa ylevyys ja komiikka sekoittuvat verrattomalla tavallaMusiikin historiaa verkossa. *Il ritorno d'Ulisse in patria. Lehane, Bence, Wollitz, Michaelis, Santini ym. Chamber Orchestra johtajana Ewerhart ==Osajako== *Jumalat **Giove - tenori **Nettuno - basso **Minerva - sopraano **Giunone - sopraano **Taivaalisia henkiä - naiskuoro *Kuolevaiset **Ulisse - baritoni tai tenori **Penelope, hänen vaimonsa - altto **Telemaco, hänen poikansa - tenori **Melanto, Penelopen seuranainen- mezzosopraano **Eumete, paimen - tenori **Eurimaco, Melanton rakastaja - tenori **Ericlea, Odysseuksen imettäjä - altto **Penelopen kosijoita ***Pisandro - tenori tai kontratenori ***Anfinomo - tenori ***Antinoo - basso ***Iro, kosijoiden palvelija - tenori **Merimiehiä, Foinikialaiset - mieskuoro *Prologissa **Inhimillinen heikkous (L'humana fragilità) - sopraano tai tenori **Aika (Il tempo) - basso **Fortune - sopraano **Amore - sopraano ==Lähteet== *Musiikin historiaa verkossa ===Viitteet=== Luokka:Claudio Monteverdin teokset Luokka:Italiankieliset oopperat
Rakastunut (albumi)

Rakastunut on Paula Koivuniemen vuonna 2003 julkaistu albumi. Albumin on julkaissut CD-levynä Warner Music Finland Oy . ==Kappaleet== # # # # # # # # # # # # == Lähteet == Luokka:Paula Koivuniemen albumit Luokka:Vuoden 2003 albumit Luokka:Esa Niemisen tuottamat albumit
George Tooker

George Clair Tooker, Jr. (5. elokuuta 1920 – 27. maaliskuuta 2011) oli yhdysvaltalainen taidemaalari. Hän oli yhdysvaltalaisen maagis-realistisen kuvataiteen keskeisiä nimiä. Tooker opiskeli englanninkielistä kirjallisuutta Harvardin yliopistossa ja sai vapautuksen Yhdysvaltain merijalkaväestä terveyssyistä. Hän aloitti vuonna 1943 kuvataideopinnot Art Students League of New Yorkissa. Tooker asui Vermontissa. Hän oli vuodesta 1983 American Academy of Arts and Lettersin jäsen. Hänen tunnetuimpia töitään ovat Subway (1950; Whitney Museum of American Art, New York) ja Government Bureau (1956; Metropolitam Museum of Art). Hän kasvoi episkopaalisessa perheessä mutta kääntyi katolisuuteen. == Lähteet == Luokka:Yhdysvaltalaiset taidemaalarit Luokka:Vuonna 1920 syntyneet Luokka:Vuonna 2011 kuolleet
Llano de Chajnantorin observatorio

Llano de Chajnantorin observatorio on rakenteilla oleva kansainvälinen observatorioalue Pohjois-Chilessä. Eurooppalaiset ovat mukana Chajnantorin rakentamisessa ja havaintotoiminnassa Euroopan eteläisen observatorion (ESO) kautta. Chajnantorin tasanko sijaitsee noin 40 kilometriä itään San Pedro de Atacaman kaupungista.Chajnantor Observatory: The Site 2008 California Institute of Technology Tasanko sijaitsee 5 104 metriä merenpinnan yläpuolella, mikä tekee siitä maailman korkeimmalla sijaitsevan maanpäälisen observatorioalueen. Seudun ohut ja äärimmäisen kuiva ilma tekevät alueesta ihmiselle vihamielisen, mutta tarjoavat ainutlaatuisen hyvät edellytykset etenkin vaikealla alimillimetrialueella tehtävälle tähtitieteelliselle havaintotoiminnalle. Alueen teleskoopit muodostavat fyysiseltä sijainniltaan kaksi ryhmää: Atacama Large Millimeter Array (ALMA), APEX ja CBI on rakennettu varsinaiselle tasangolle kun taas ASTE ja NANTEN2 sijaitsevat seitsemän kilometrin päässä hiukan alemmalla Pampa La Bolan alueella.Atacama Large Millimeter Array (ALMA) Living Moon == Teleskoopit == Chajnantor on omistettu lähinnä radio- ja alimillimetrialueen havaintotoiminnalle. Siellä tulevat toimimaan seuraavat teleskoopit. === Teleskoopit Chajnantorissa === *Atacama Large Millimeter Array (ALMA) Valmistuu 2012. *Atacama Pathfinder Experiment (APEX) Otettu käyttöön 2005. *Cosmic Background Imager (CBI) Otettu käyttöön 2000. === Teleskoopit Pampa La Bolassa === *Atacama Sub-Millimeter Telescope Experiment (ASTE) *NANTEN2 -observatorio Otettu käyttöön 2006. == Katso myös == *Paranalin observatorio *La Sillan observatorio *Very Large Telescope *European Extremely Large Telescope == Lähteet == == Aiheesta muualla == *Llano de Chajnantor APEXin sivuilla *Sääolot Chajnantorissa *Grenon M. (2007) Nature Around the ALMA Site - Part 1. ESO Messenger 127, 59-61 Artikkeli alueen geologiasta. *Grenon M. (2007) Nature Around the ALMA Site - Part 2. ESO Messenger 128, 57-61 Artikkeli alueen kasveista ja eläimistä. Luokka:Chilen observatoriot Luokka:Euroopan eteläinen observatorio
Inakhos

Inakhos (, ) oli kreikkalaisessa mytologiassa joenjumala, Argoksen ensimmäinen kuningas ja siten esi-isä Argoliin kuninkaille; hänen kerrotaan perustaneen kaupungin sen jälkeen, kun Argolis oli jälleen kelvollinen asumiselle Deukalionin vedenpaisumuksen jälkeen. Inakhokseen liitettiin Argoliin Inakhos- joki. Inakhos oli Okeanoksen ja Tethyksen poika, ja hän meni naimisiin Melian, okeanidin, tai hänen sisarensa Argeian kanssa. Liitosta syntyivät Aigialeus, Io ja ForoneusApollodoros, Bibliotheke ('Kirjasto') 2.1.1 (engl. käännös). Joissakin lähteissä mainitaan lapsiksi vielä Amymone, Messeis, HyperiaValerius Flaccus, Argonautica iv.370–390 (engl. käännös) ja MykenePausanias, Kreikan kuvaus 2.16.4 (engl. käännös). Kun Zeuksen puoliso Hera ja merenjumala Poseidon pyysivät jokijumalia Foroneusta, Asterionia, Kefisosta ja Inakhosta päättämään, kumpi heistä saisi hallita Argolissa, nämä päättivät ratkaista kiistan Heran hyväksi. Rangaistukseksi Poseidon suitsi jokien alkulähteet, niin että joet kuivuivat silloin, kun sateet eivät tuoneet tarpeeksi vettäPausanias, Kreikan kuvaus 2.15.5 (engl. käännös). == Inakhoksen vaikutus alueen nimistöön == Koska Inakhos oli koko Argoksen alueen ensimmäinen hallitsija, koko aluetta saatettiin kutsua yksinkertaisesti Inakhoksen maaksi.Euripides, Orestes 931 (engl. käännös) Hänen mukaansa nimettiin myös Argoliin lävitse virtaava Inakhos-joki, tai vaihtoehtoisesti hän nimesi sen itse.Pausanias, Kreikan kuvaus 2.15.4 (engl. käännös) Plutarkhos kertoo joen nimen alkuperästä traagisemman version. Sen jälkeen, kun Zeus oli vienyt Inakhoksen tyttären Ion neitsyyden, tämä lähti ajamaan ylijumalaa takaa kiroten häntä koko ajan. Tämä loukkasi Zeusta, joten hän lähetti Teisifonen, erinyin, Inakhoksen perään, ja tämä vainosi ja kiusasi Inakhosta niin kauan, että tämä hukuttautui jokeen. Joki tunnettiin siihen saakka nimellä Haliakmon, mutta tämän jälkeen sitä kutsuttiin InakhokseksiPlutarkhos, de Fluv. xviii (engl. käännös ). == Lähteet == Luokka:Argoksen kuninkaat
Stefan Effenberg

Stefan Effenberg (s. 2. elokuuta 1968 Hampuri, Länsi-Saksa) on saksalainen jalkapallovalmentaja ja entinen keskikenttäpelaaja. == Peliura == === Seurajoukkueet === Juniorina Effenberg edusti kotikaupunkinsa SC Victoria Hamburgia. Ensimmäisen ammattilaissopimuksensa hän teki Borussia Mönchengladbachin kanssa. Myöhemmin hän edusti myös Bayern Müncheniä, Fiorentinaa, Wolfsburgia sekä Al-Arabia. Münchenissä hän toimi kapteenina joukkueen voittaessa Mestarien liigan kaudella 2000–2001. === Maajoukkue === Maajoukkueessa Effenberg pelasi vuosina 1991–1998 kaikkiaan 35 ottelua, joissa hän teki yhteensä viisi maalia. Vuoden 1994 jalkapallon maailmanmestaruuskilpailut päättyivät hänen osaltaan nolosti Etelä-Koreaa vastaan, kun hän näytti keskisormea viheltäville katsoijille. Tämän tempauksen ansiosta valmentaja Berti Vogts erotti Effenbergin heti ottelun jälkeen joukkueesta. == Valmennusura == Effenberg aloitti valmennusuransa lokakuussa 2015, kun 2. Bundesliigassa pelannut SC Paderborn 07 palkkasi hänet päävalmentajaksi. Bestätigt: Effenberg übernimmt in Paderborn! Effenbergin johdolla Paderborn aloitti hyvin kahdella voitolla, mutta hyvää alkua seuranneen 12 ottelun voitottoman putken myötä joukkue vajosi sarjan putoamisviivan alapuolelle. Lopulta Effenberg sai potkut maaliskuun alussa 2016.Paderborn zieht Reißleine und entlässt Effenberg == Lähteet == Luokka:Saksalaiset jalkapalloilijat Luokka:Vuonna 1968 syntyneet Luokka:Elävät henkilöt